Bestialiteit-beskuldigdes in hofŉ Vrou van Pretoria wat daarvan beskuldig word dat sy seks met twee honde gehad het sal na verwagting Vrydag in die Pretoriase landdroshof verskyn. Jana Smit (31) en haar medebeskuldigde en voormalige kêrel Morné Fourie staan tereg op vyf aanklagte van bestialiteit, die besit van kinderpornografie en seksuele uitlokking. Smit is in Augustus verlede jaar in hegtenis geneem nadat die Dierebeskermingsvereniging (DBV) glo beeldmateriaal gesien het van hoe sy glo met ŉ boerboel en ŉ labrador seks het. Fourie is ŉ paar dae later in hegtenis geneem. Hy het glo foto’s geneem en beeldmateriaal vervaardig van die beweerde dade. Die labrador is na Smit se arrestasie weggeneem en vir aanneming aangebied. Die boerboel behoort glo aan Smit se bure.